Suurbergbroodboom
Die Suurbergbroodboom (Encephalartos longifolius) is 'n spesie van die genus Encephalartos. Die plant kom oor 'n wye gebied voor, dit begin wes van Joubertina in die Kougaberge tot by die Suuranysberge. Dit kom ook in die oostelike deel van die Baviaanskloofberge, die Elandsberg asook gedeeltes van die Groot-Winterhoekberge voor. Daar is ook populasies in die Klein-Winterhoekberge, die Suurberge en verder oos tot in die Grahamstad-distrik. Die plant word tot 4.5 m hoog. Die boom is eenslagtig: manlike en vroulike plante is afsonderlike eksemplare. Dit word gevind vanaf 200 tot 1500 m bo seevlak. Die jaarlikse reënval in die gebied waar dit voorkom varieer van 300 tot 1250 mm.

Die plant is gewild onder tuiniers en word bedreig deur diefstal uit hulle natuurlike omgewing. Hierdie boom en Encephalartos caffer is reeds in 1772 geïdentifiseer deur Carl Peter Thunberg. Die boom se nasionale nommer is 9.https://www.treetags.co.za/national-list-of-indigenous-trees/ In Engels staan die broodboom as die Suurberg cycad bekend.  

 Sien ook 
 Alfabetiese lys van Suid-Afrikaanse bome

 Verwysings 

 Bronne 
 http://pza.sanbi.org/encephalartos-longifolius
 http://redlist.sanbi.org/species.php?species=823-29

Kategorie:Bome van Afrika
Kategorie:Broodbome


the suurbergbroodboom plant is threatened by theft from what
Answer: natural environment